2.  ปัจจัยความเสี่ยง

ในการประกอบธุรกิจผลิตเลนส์สายตาของบริษัทฯ สามารถประเมินปัจจัยความเสี่ยงที่อาจจะเกิดขึ้น
และส่งผลกระทบต่อการดำเนินงานและการลงทุนของผู้ลงทุนอย่างมีนัยสำคัญ ได้ดังนี้

1. ความเสี่ยงในการประกอบธุรกิจ

1.1 ความเสี่ยงจากการมีผลิตภัณฑ์ทดแทน

  ผลิตภัณฑ์เลนส์สายตาของบริษัทฯ และบริษัทย่อย ตามหลักสากลถือเป็นสินค้าทางการแพทย์
  ที่ใช้แก้ไขอาการผิดปกติทางสายตา ด้านการมองเห็นทั้งสายตาสั้น สายตายาว และสายตาเอียง
  ซึ่งจากเทคโนโลยีในปัจจุบันที่มีการเปลี่ยนแปลงอย่างรวดเร็วตลอดเวลา
  ก็ได้มีการใช้ผลิตภัณฑ์อื่นเข้ามาทดแทนการใช้เลนส์สายตา เช่น คอนแท็คเลนส์ (Contact
  Lens) รวมถึงเทคโนโลยีทางการแพทย์ในด้านการผ่าตัดรักษาสายตาด้วยแสงเลเซอร์ (Lasik)

อย่างไรก็ตามสินค้าทดแทนพวกคอนแท็คเลนส์ จะมีอายุการใช้งานสั้น ต้องการการดูแลรักษามาก
และยังมีค่าใช้จ่ายต่อเนื่องจากค่าน้ำยาทำความสะอาด
รวมทั้งความไม่สะดวกสบายในการสวมใส่โดยเฉพาะกับผู้ใช้บางคนที่มีน้ำตาน้อย
เนื่องจากเป็นการวางเลนส์ลงบนลูกตาโดยตรง และมีความเสี่ยงสูงต่อการเป็นโรคตาอื่นๆ
หากดูแลรักษาความสะอาดไม่ดีพอ สำหรับการผ่าตัดรักษาสายตาด้วยแสงเลเซอร์นั้น
ปัจจุบันสามารถรักษาได้เฉพาะผู้มีสายตายาวหรือสายตาสั้นอย่างหนึ่งอย่างใดเท่านั้น
และไม่สามารถรักษาอาการสายตายาวจากการเสื่อมของกล้ามเนื้อตาเมื่ออายุมากขึ้นได้
อีกทั้งมีข้อจำกัดด้านค่าใช้จ่ายที่สูง และไม่รับรองผลว่าสายตาจะไม่กลับไปผิดปกติอีกครั้ง
ดังนั้นผลิตภัณฑ์ทดแทนทั้ง 2
ประเภทจึงยังมีข้อจำกัดค่อนข้างมากและไม่สามารถทดแทนการใช้แว่นตาตามปกติได้

2.  ความเสี่ยงในการแข่งขัน

อุตสาหกรรมการผลิตเลนส์สายตาในประเทศไทย เป็นอุตสาหกรรมที่เน้นการส่งออกเป็นหลัก
ซึ่งนอกเหนือจากการแข่งขันกับผู้ผลิตในประเทศแล้ว ยังต้องแข่งขันกับผู้ผลิตอื่นๆ ในต่างประเทศ
โดยเฉพาะสินค้าเลนส์สายตาธรรมดาที่ผลิตจากวัตถุดิบ CR39 ที่ใช้กันอยู่ทั่วไปในปัจจุบัน
จากประเทศจีนที่มีต้นทุนการผลิตต่ำเริ่มที่จะเข้ามาแข่งขันในตลาด
ทำให้เกิดการแข่งขันด้านราคาอย่างรุนแรง

ด้วยสภาพเศรษฐกิจที่เปลี่ยนแปลงไปแนวความคิดขอผู้บริโภคจึงต้องการประหยัดขณะเดียวกันต้องการสินค้าที่มีคุณภาพด้วยดังนั้น
ทางบริษัทฯได้รองรับการแข่งขันด้านราคาโดยนำระบบ Lean Manufacturing
เข้ามาใช้ในการผลิตตั้งแต่ปี 2552
เพื่อให้ได้สินค้าที่มีคุณภาพดีที่สุด ต้นทุนการผลิตที่ต่ำที่สุดและ ใช้เวลาในการผลิตที่สั้นที่สุดเพื่อตอบสนองผู้บริโภค
และสามารถแข่งขันกับคู่ค้ารายอื่นๆ ได้เช่นกัน

2. ความเสี่ยงจากการผลิต

2.1 ความเสี่ยงในด้านราคา และการจัดหาวัตถุดิบ

บริษัทฯ และบริษัทย่อย ทำการซื้อวัตถุดิบหลักจากผู้ผลิต กระจก Monomer พลาสติก
และเคมีภัณฑ์ต่างๆ
ที่ใช้ในการผลิตจากผู้ผลิตและจัดจำหน่ายในต่างประเทศในแต่ละประเภทวัตถุดิบเพียงไม่กี่ราย
โดยเฉพาะในส่วนของ Monomer พลาสติก ซึ่งมีสัดส่วนคิดเป็นประมาณร้อยละ 70 ของต้นทุนวัตถุดิบ
และเป็นประมาณร้อยละ 40 ของต้นทุนการผลิตรวมของบริษัทฯและบริษัทย่อยนั้น Monomer
พลาสติกที่ใช้ในการผลิตเลนส์พลาสติกในแต่ละประเภท จะเป็นลิขสิทธิ์เฉพาะของผู้ผลิตรายนั้นๆ
ดังนั้น Monomer พลาสติกสำหรับเลนส์แต่ละประเภทจะต้องซื้อจากผู้ผลิต Monomer
พลาสติกผู้มีลิขสิทธิ์ดังกล่าวเพียงรายเดียว
ส่งผลให้บริษัทฯและบริษัทย่อยมีความเสี่ยงจากการพึ่งพาผู้ผลิตวัตถุดิบ และอาจทำให้บริษัทฯ
และบริษัทย่อยมีความเสี่ยงจากการผันแปรของราคาวัตถุดิบที่ผู้ผลิตจะเป็นผู้กำหนด
และความเสี่ยงจากการขาดแคลนวัตถุดิบ หากผู้ผลิต Monomer
พลาสติกสำหรับเลนส์แต่ละประเภทที่บริษัทฯและบริษัทย่อยใช้ในการผลิตสินค้ามีปัญหาในการผลิตเพื่อส่งให้กับบริษัทฯและบริษัทย่อย
อย่างไรก็ตาม จากประสบการณ์ที่ผ่านมาที่ทำธุรกิจซื้อวัตถุดิบกับผู้ผลิตวัตถุดิบทุกรายมานานกว่า 10
ปีแล้วไม่เคยมีปัญหาในการด้านราคาจำหน่าย และการขาดแคลนวัตถุดิบแต่อย่างใด
และการปรับราคาของน้ำมันดิบก็ไม่ส่งผลกระทบต่อราคาวัตถุดิบที่ทางบริษัทฯ ใช้เช่นกัน

3. ความเสี่ยงด้านการเงิน

3.1 ความเสี่ยงจากอัตราแลกเปลี่ยน

บริษัทฯและบริษัทย่อยมีความเสี่ยงจากอัตราแลกเปลี่ยนที่สำคัญอันเกี่ยวเนื่องจากการซื้อหรือขายสินค้าเป็นเงินตราต่างประเทศ
บริษัทฯและบริษัทย่อยได้ตกลงทำสัญญาซื้อขายเงินตราต่างประเทศล่วงหน้า
ซึ่งส่วนใหญ่มีอายุสัญญาไม่เกินหนึ่งปีเพื่อใช้เป็นเครื่องมือในการบริหารความเสี่ยง

จากงบการเงินตรวจสอบ ณ 31 ธันวาคม 2554 บริษัท ฯและบริษัทย่อย มียอดคงเหลือของสินทรัพย์
และหนี้สินที่เป็นเงินตราต่างประเทศ ดังนี้ หน่วย : บาท

+--------------+-------+-------+----------+---------------+------------+
| สกุลเงิน       | ส     | หนี้สิน  | ส่วนต่าง   | อัตราแลกเปลี่ยน  | ส่ว         |
|              | ินทรัพย์ |       |          |               | นต่างระหว่าง |
|              |       |       | ระหว่าง   | ถัวเฉลี่ย        |            |
|              |       |       |          |               | สินทรัพย์     |
|              |       |       | สินทรัพย์   | ณ วันที่ 31      |            |
|              |       |       |          | ธันวาคม 2554   | แ          |
|              |       |       | และหนี้สิน  |               | ละหนี้สินเทียบ |
|              |       |       |          |               |            |
|              |       |       |          |               | เป็นเงินบาท  |
+--------------+-------+-------+----------+---------------+------------+
| ดอลล         | 4,95  | 1,97  | 2        | 31.6422       | 94,        |
| าร์สหรัฐอเมริกา | 3,872 | 7,216 | ,976,656 |               | 187,944.48 |
|              |       |       |          | 24.3466       |            |
| ดอลลาร์สิงคโปร์ | 246   | 1,177 | (931)    |               | (          |
|              |       |       |          | 40.9668       | 22,666.68) |
| ยูโร          | 30    | 52    | (        |               |            |
|              | 8,078 | 0,456 | 212,378) | 0.4078        | (8,7       |
| เยน          |       |       |          |               | 70,447.05) |
|              | 10,30 | 24,84 | (14,     | 9.9691        |            |
| ริงกิต         | 7,331 | 1,551 | 534,220) |               | (5,9       |
|              |       |       |          | 48.7803       | 27,054.92) |
| ปอนด์สเตอร์ลิง  | 1     | 1     | (2,884)  |               |            |
|              | 1,787 | 4,671 |          |               | (          |
|              |       |       | (2,448)  |               | 28,750.88) |
|              | --    | 2,448 |          |               |            |
|              |       |       |          |               | (1         |
|              |       |       |          |               | 19,414.17) |
+--------------+-------+-------+----------+---------------+------------+

สำหรับปี 2554 บริษัทฯได้รับกำไรจากอัตราแลกเปลี่ยน 9.48 ล้านบาท โดยบริษัทฯมี natural
hedge บางส่วน และทำสัญญาซื้อขายเงินตราล่วงหน้าบางส่วน
ทั้งนี้บริษัทฯได้พยายามบริหารเพื่อให้เกิดความเสี่ยงน้อยที่สุด

3.2 ความเสี่ยงจากการค้ำประกันการใช้วงเงินสินเชื่อ

ณ วันที่ 31 ธันวาคม 2554 บริษัทฯมีภาระค้ำประกันวงเงินสินเชื่อของบริษัทย่อยแก่ธนาคารจำนวน
382.7 ล้านบาท และ 1.5 ล้านเหรียญสหรัฐอเมริกา (2553 : 4.2 ล้านบาท และ 0.1
ล้านยูโร)

ณ วันที่ 31 ธันวาคม 2554 บริษัทย่อยมีภาระค้ำประกันวงเงินสินเชื่อของบริษัทฯแก่ธนาคารจำนวน
514.8 ล้านบาท และ 3.1 ล้านเหรียญสหรัฐอเมริกา (2553: 17.2 ล้านบาท 0.03
ล้านเหรียญสหรัฐอเมริกา และ 0.01 ล้านยูโร)

การค้ำประกันนี้มีผลผูกพันต่อบริษัทฯ และบริษัทย่อยนานเท่าที่ภาระหนี้สินยังไม่ได้ชำระในปี 2554
บริษัทและบริษัทย่อยมีการคิดค่าธรรมเนียมการค้ำประกันดังกล่าวในอัตราร้อยละ 1.5 ต่อปี

4. ความเสี่ยงด้านการบริหารจัดการ

4.1 ความเสี่ยงกรณีมีผู้ถือหุ้นรายใหญ่มากกว่าร้อยละ 50

กลุ่มตระกูลประจักษ์ธรรมจะถือหุ้นประมาณร้อยละ 52.92 ของจำนวนหุ้นที่ชำระแล้วทั้งหมด
ซึ่งทำให้ผู้ถือหุ้นรายใหญ่ดังกล่าวสามารถควบคุมมติที่ประชุมผู้ถือหุ้นได้เกือบทั้งหมด
ไม่ว่าจะเป็นเรื่องการแต่งตั้งกรรมการ หรือการขอมติที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นเรื่องที่กฎหมายหรือข้อบังคับของบริษัท ฯกำหนดให้ต้องได้รับมติ 3 ใน 4 ของที่ประชุมผู้ถือหุ้น
ดังนั้นผู้ถือหุ้นรายอื่นจึงอาจไม่สามารถรวบรวมคะแนนเสียงเพื่อตรวจสอบ
และถ่วงดุลเรื่องที่ผู้ถือหุ้นใหญ่เสนอได้

อย่างไรก็ตาม เมื่อพิจารณาโครงสร้างการจัดการของบริษัทฯ ที่ประกอบด้วยคณะกรรมการบริษัท
และคณะกรรมการตรวจสอบ จะเห็นได้ว่าบริษัทฯ
มีการวางโครงสร้างการบริหารงานโดยบุคคลที่มีความรู้ความสามารถในการดำเนินธุรกิจ
และมีการกำหนดขอบเขตอำนาจหน้าที่ของคณะกรรมการชุดต่างๆ อย่างชัดเจนและโปร่งใส
และในกรณีการเข้าทำรายการที่เกี่ยวโยงกัน ผู้ถือหุ้นรายใหญ่และผู้มีอำนาจควบคุมกิจการ
รวมถึงบุคคลที่อาจมีความขัดแย้ง บุคคลดังกล่าวจะไม่มีสิทธิออกเสียงในการอนุมัติรายการนั้นๆ

4.2 ความเสี่ยงกรณีการขายสินค้าผ่านบริษัทที่เกี่ยวข้อง

การขายสินค้าของบริษัทฯ และบริษัทย่อยกับบริษัทที่เกี่ยวข้อง (บริษัทเกี่ยวข้อง หมายถึงบริษัทที่มี
กรรมการของ TOG & TOC เข้าไปร่วมบริหารหรือมีอำนาจควบคุมกิจการ ) ประกอบด้วย

1. บริษัท นำศิลปไทย จำกัด

2. บริษัท โพลีซัน จำกัด

3 บริษัท หอแว่นกรุ๊ป จำกัด

4. บริษัท สเปคเซฟเวอร์ เอเชีย แปซิฟิค โฮลดิ้ง จำกัด

5. บริษัท เบทเทอร์วิชั่น พีทีอี ลิมิเต็ด

6.บริษัท บีวี อายแคร์ (เอ็ม) เอสดีเอ็น บีเอชดี

7. บริษัท เอ็น แอล อาร์ เอ็กซ์ จำกัด

8. บริษัท เอ็มวิชั่น ออพติคอล พีทีอี ลิมิเต็ด

9. บริษัท เอ็มวิชั่น ออพติคอล อินดัสทรี เอสดีเอ็น บีเอชดี

ซึ่งจะเป็นผู้ค้าส่ง และผู้ค้าปลีก ที่จำหน่ายสินค้าของบริษัทฯ
และบริษัทย่อยในแต่ละประเทศนั้นอาจทำให้เกิดความขัดแย้งทางผลประโยชน์ได้

อย่างไรก็ตาม บริษัทฯ
และบริษัทย่อยมีนโยบายด้านการกำหนดราคาขายและปรับราคาสินค้าตามสภาพการแข่งขันของตลาดในแต่ละท้องถิ่นโดยไม่เอื้อประโยชน์กับบุคคลที่เกี่ยวข้องบริษัทฯและบริษัทย่อยจะคำนึงถึงต้นทุนสินค้าบวกกำไรมาตรฐานนอกจากนี้ในส่วนของการขายให้บุคคลหรือบริษัทที่เกี่ยวข้องบริษัทฯและบริษัทย่อยมีการกำหนดวงเงินและเทอมเครดิตการค้าที่ไม่แตกต่างกันลูกค้ารายอื่น
และมีการตรวจสอบหนี้การค้าอย่างเป็นประจำ และจัดทำสรุปรายงานการซื้อขายดังกล่าว
เสนอต่อคณะกรรมการตรวจสอบทุกไตรมาส เพื่อความชัดเจนและโปร่งใส

4.3 ความเสี่ยงจากผลประกอบการบริษัทร่วม

บริษัทฯถือหุ้นในบริษัท เอ็มวิชั่น ออพติคอล พีทีอี ลิมิเต็ด ร้อยละ 33 โดยมูลค่าลงทุนคิดเป็นร้อยละ
0.02 ของสินทรัพย์รวมของบริษัทฯ ในปี 2554 บริษัทรับรู้ส่วนแบ่งขาดทุนจากบริษัท เอ็มวิชั่น
ออพติคอล พีทีอี ลิมิเต็ด ในงบการเงินที่แสดงเงินลงทุนตามวิธีส่วนได้เสีย (6.93) ล้านบาท

ดังนั้น ผลประกอบการของ บริษัท เอ็มวิชั่น ออพติคอล พีทีอี ลิมิเต็ด
จึงกระทบโดยตรงต่อกำไรสุทธิและ งบการเงินของบริษัท ฯ หากบริษัท เอ็มวิชั่น ออพติคอล พีทีอี
ลิมิเต็ด มีผลประกอบการดีจะทำให้บริษัทฯรับรู้กำไรจากเงินลงทุนซึ่งจะทำให้กำไรของบริษัทฯเพิ่มขึ้น
ในทางตรงข้ามหากบริษัท เอ็มวิชั่น ออพติคอล พีทีอี ลิมิเต็ด
มีผลประกอบการขาดทุนก็จะทำให้กำไรของบริษัทฯลดลงได้เช่นกัน